CELEX: 62017TN0685
Language: hr
Date: 2017-10-04 00:00:00
Title: Predmet T-685/17: Tužba podnesena 4. listopada 2017. – Miralla Inversiones protiv SRB-a

11.12.2017   
            
            
               HR
            
            
               Službeni list Europske unije
            
            
               C 424/50
            
         Tužba podnesena 4. listopada 2017. – Miralla Inversiones protiv SRB-a
   (Predmet T-685/17)
   (2017/C 424/73)
   Jezik postupka: španjolski
   
      Stranke
   
   
      Tužitelj: Miralla Inversiones, SL (Madrid, Španjolska) (zastupnici: R. Vallina Hoset i A. Lois Perreau de Pinninck, odvjetnici)
   
      Tuženik: Jedinstveni sanacijski odbor (SRB)
   
      Tužbeni zahtjev
   
   Tužitelj od Općeg suda zahtijeva da:
   kao prvo – smatra podnesenom ovu tužbu i tretira je kao tužbu za poništenje Odluke SRB/EES/2017/08 od 7. lipnja 2017. o sanaciji Banco Popular i vrednovanja na kojem se ona temelji te, nakon odgovarajućih provjera, prihvati njezino razmatranje i provede postupak utvrđen u članku 120. i sljedećim člancima Poslovnika Općeg suda;
   kao drugo – sukladno zatraženom u tužbi, SRB-u naloži da u najkraćem roku dostavi privremeno vrednovanje što ga je proveo Deloitte, u skladu s odredbama članka 20. Uredbe (EU) br. 806/2014, kako bi tužitelj mogao na prikladan način ostvariti svoja prava obrane i, nakon dostave spomenutog vrednovanja, utvrdi poseban rok za njegovu detaljnu analizu i proučavanje, kako bi se tužitelju omogućilo njegovo pobijanje u stadiju replike;
   kao treće – ako ne udovolji prethodnom zahtjevu i nastavi postupak, donese presudu kojom utvrđuje da su Odluka SRB/EES/2017/08 od 7. lipnja 2017. o sanaciji Banco Popular i vrednovanje na kojem se ona temelji protivni europskom pravu.
   
      Tužbeni razlozi i glavni argumenti
   
   Tužbeni razlozi i glavni argumenti slični su onima istaknutima u predmetima T-478/17, Mutualidad de la Abogacía i Hermandad Nacional de Arquitectos Superiores y Químicos/Jedinstveni sanacijski odbor, T-481/17, Fundación Tatiana Pérez de Guzmán el Bueno i SFL/Jedinstveni sanacijski odbor, T-482/17, Comercial Vascongada Recalde/Komisija i Jedinstveni sanacijski odbor, T-483/17, García Suárez i dr./Komisija i Jedinstveni sanacijski odbor, T-484/17, Fidesban i dr./Jedinstveni sanacijski odbor, T-497/17, Sáchez del Valle i Calatrava Real State 2015/Komisija i Jedinstveni sanacijski odbor i T-498/17, Pablo Alvarez de Linera Granda/Komisija i Jedinstveni sanacijski odbor.